เมนูยอดฮิตที่ใครมาก็ต้องมาสั่ง คือ ผัดกะเพราปู (300 บาท ราดข้าว 100-150 บาท) ผัดกะเพรารวมมิตรทะเล (300 บาท ราดข้าว 150-200 บาท) สำหรับวัตถุดิบที่คัดแล้วคัดอีกไม่ว่าจะเป็น เนื้อปูม้าเน้นส่วนก้ามแกะมาเป็นชิ้นยาวๆ ให้เสร็จ กุ้ง, หมึก, หอยเชลล์, กั้ง และปู ถ้าใครเคยมานั่งกินข้าวที่ร้านจะได้กลิ่นกะเพราในกระทะ ทำเอาไอจามกันทั้งร้าน ทุกเมนูเด็ดสะระตี่จนต้องพูดซ้ำๆ ผัดกะเพราใส่พริกได้รสชาติเข้าเนื้อเข้มข้น จนเคยมีเรื่องตลกของลูกค้าที่มากินแล้วบอกเผ็ด แกตอบกลับไปว่า “ก็เผ็ดสิไม่ใช่น้ำตาลนี่” นอกจากนี้ยังเล่าว่าเคยมีลูกค้าคนนึงถามว่าผักเนี่ยล้างป่าว ก็เลยตอบไปว่า “ชั้นก็กลัวลูกค้าตายห่าเหมือนกันแหล่ะ” (ต้องพูดตายห่า พูดคำอื่นมันไม่สะใจ) ป้าอ่อนกอกก๊วนนี่กวนจริงๆ